CELEX: E2018J0006
Language: et
Date: 2019-05-14 00:00:00
Title: Kohtuotsus, 14. mai 2019, kohtuasjas E-6/18 — EFTA järelevalveamet vs. Island (EFTA riigi kohustuste täitmata jätmine – rakendamata jätmine – direktiiv 2014/52/EL)

19.9.2019   
            
            
               ET
            
            
               Euroopa Liidu Teataja
            
            
               C 315/7
            
         
      KOHTUOTSUS,
      14. mai 2019,
      kohtuasjas E-6/18
      EFTA järelevalveamet vs. Island
      
         (EFTA riigi kohustuste täitmata jätmine – rakendamata jätmine – direktiiv 2014/52/EL)
      
      (2019/C 315/08)
      Kohtuasjas E-6/18, EFTA järelevalveamet vs Island on esitatud AVALDUS, et kohus tunnistaks, et Island on jätnud täitmata kohustused, mis tulenevad Euroopa Majanduspiirkonna lepingu XX lisa punktis 1a viidatud ja EMP lepingu protokolliga nr 1 kohandatud õigusaktist (Euroopa Parlamendi ja nõukogu 16. aprilli 2014. aasta direktiiv 2014/52/EL, millega muudetakse direktiivi 2011/92/EL teatavate riiklike ja eraprojektide keskkonnamõju hindamise kohta) ja EMP lepingu artiklist 7, kuna ta on jätnud vastu võtmata sätted, mis on vajalikud selle õigusakti rakendamisseks ettenähtud aja jooksul, või ei ole EFTA järelevalveametit sellest teavitanud. Kohus koosseisus esimees Páll Hreinsson, kohtunikud Per Christiansen (ettekandev kohtunik) ja Bernd Hammermann tegi 14. mail 2019 otsuse, mille resolutiivosa on järgmine:
      Kohus:
      
                  1.
               
               
                  teatab, et Island on jätnud täitmata kohustused, mis tulenevad Euroopa Majanduspiirkonna lepingu XX lisa punktis 1a viidatud ja EMP lepingu protokolliga nr 1 kohandatud õigusaktist (Euroopa Parlamendi ja nõukogu 16. aprilli 2014. aasta direktiiv 2014/52/EL, millega muudetakse direktiivi 2011/92/EL teatavate riiklike ja eraprojektide keskkonnamõju hindamise kohta) ja EMP lepingu artiklist 7, kuna ta on jätnud vastu võtmata sätted, mis on vajalikud selle õigusakti rakendamiseks ettenähtud aja jooksul;
               
            
                  2.
               
               
                  kohustab Islandit kandma menetluskulud.